সান্তি কাসোর্লা
সান্তিয়াগো "সান্তি" কাসোর্লা গোনসালেস (ইংরেজি: Santiago "Santi" Cazorla González (স্পেনীয় উচ্চারণ: [ˈsanti kaˈθorla ɣonˈθaleθ]; জন্ম: ১৩ ডিসেম্বর ১৯৮৪) হলেন একজন স্পেনীয় পেশাদার ফুটবলার যিনি প্রিমিয়ার লিগ আর্সেনাল এবং স্পেন জাতীয় দলে খেলে থাকেন। একজন বহুমুখী এবং সব্যসাচী মাঝমাঠের আক্রমণভাগের খেলোয়াড় হিসেবে তিনি একজন উইঙ্গারের ভূমিকা রাখতে পারেন। তিনি তার গতিশীলতা, নির্ভুল শট, খেলার তাল পরিবর্তনের ক্ষমতা এবং এবং চমৎকার নিয়ন্ত্রণের জন্য সুপরিচিত। এছাড়া তিনি ২০১৩ সালের ব্লুমবার্গ কর্তৃক বিশ্বের দশম-সেরা ফুটবল খেলোয়াড় হিসাবে নির্বাচিত হন।